Logotipo de Rodalies de Catalunya.
O logotipo nun tren Civia.
**Rodalies de Catalunya** (antigamente *Rodalies Barcelona*) é unha marca comercial utilizada pola Generalitat de Cataluña e Renfe Operadora para servizos ferroviarios de proximidades (*rodalies* en catalán) traspasados polo Ministerio de Fomento de España á Generalitat a partir do 1 de xaneiro de 2010 e os servizos ferroviarios de rexionais traspasados o 1 de xaneiro de 2011.

Os servizos de proximidades son operados por Renfe Operadora e circulan pola rede ferroviaria de largo ibérico de Adif, a través das liñas da rexión metropolitana de Barcelona.

Actualmente a rede conta con seis liñas de rexionais non integradas na rede de transporte público e sete liñas de proximidades integradas no sistema tarifario de seis zonas creado pola Autoritat del Transport Metropolità (ATM Àrea de Barcelona) que inclúe tamén autobuses, tranvía e trens de proximidades do Ámbito metropolitano de Barcelona e comarcas limítrofes.

Historia
--------

### Incidencias

Durante o último trimestre de 2007 a rede de proximidades (*rodalies*) de Renfe Operadora, afectando tamén á de rexionais, sufriu unha serie de avarías e alteracións causadas ou empeoradas pola construción da liña de alta velocidade Madrid-Barcelona, que obrigaron a introducir a denominada "Devolución Xpress", que facilita a devolución de billetes aos viaxeiros que sufran atrasos de máis de quince minutos. Ademais, o Ministerio de Fomento prometeu aumentar os investimentos nas infraestruturas ferroviarias.

Principalmente os problemas incidiron na rede operada por Renfe Operadora e propiedade de Adif, pero de rebote tamén afectaron á liña Llobregat-Anoia de FGC. A rede de Renfe interrompeu durante 40 días algúns servizos, e os servizos de FGC durante dous meses.

### Traspaso á Generalitat

Civia co novo logotipo
Coa aprobación da Estatuto de Autonomía de Cataluña de 2006 iniciáronse as conversacións entre a Generalitat de Cataluña e o Goberno de España sobre os traspasos de diferentes servizos de ferrocarrís que eran competencia do Estado e que a Generalitat reclama en virtude do artigo 169 do Estatuto: "a Generalitat ten competencia exclusiva sobre os transportes terrestres de viaxeiros e mercancías por estrada, ferrocarril e cable que transcorran integramente dentro do territorio de Cataluña". José Luis Rodríguez Zapatero, presidente do Goberno de España, comprometeuse a traspasar o servizo de proximidade de Renfe en xaneiro de 2008 e finalmente chegou dous anos máis tarde.

O 29 de decembro de 2009 pechouse o traspaso do servizo de proximidade de Renfe a Cataluña nunha Comisión Mixta de Transferencias Administración do Estado-Generalitat. O acordo recoñece á Generalitat como a autoridade ferroviaria de proximidades a partir da 1 de xaneiro de 2010. En canto ao contrato con Renfe, a finais de 2010, a Generalitat poderá asinar un novo contrato con Renfe Operadora ou ben buscar outra operadora.

Os servizos que se traspasaron son todas as liñas de proximidades Barcelona e os servizos da liña de Puigcerdà entre Vic, Puigcerdà e La Tor de Querol. En canto á infraestrutura o titular seguirá sendo Adif, é dicir o Estado. Co traspaso cambiouse a denominación *Rodalies Barcelona* pola de *Rodalies de Catalunya*.

Un ano máis tarde pechouse o acordo do traspaso dos rexionais, denominados por Renfe Media distancia, o 17 de novembro do 2010 nunha comisión mixta. Asumindo a xestión a 1 de xaneiro do 2011 e incorporándoos á marca *Rodalies de Catalunya* como servizos rexionais. Non se incluíron os servizos de rexionais de alta velocidade, Avant, nin os servizos entre comunidades autónomas como o de Valencia e Zaragoza.

Servizos de proximidade de Barcelona
------------------------------------

A rede de proximidades (*rodalies*) está composta por sete servizos xestionados por Renfe Operadora. Enlaza cos servizos de proximidades de Ferrocarrils de la Generalitat de Catalunya en varias estacións.

Rede de proximidades de Renfe e FGC

**Servizos de proximidade**| Nome | << | >> | Primeiro servizo | Servizo actual | Estacións | Lonxitude (km) |
| --- | --- | --- | --- | --- | --- | --- |
| R1 | Molins de Rei / L'Hospitalet de Llobregat | Mataró / Calella / Blanes / Maçanet-Massanes | 1848 | 1980 | 31 | 95'1 |
| R2 | Castelldefels | Granollers Centre | 1854 | 1980 | 34 | 130,7 |
| R2 Nord | Aeroport | Sant Celoni / Maçanet-Massanes |
| R2 Sud | Sant Vicenç de Calders / Vilanova i la Geltrú | Barcelona-Estació de França |
| R3 | L'Hospitalet de Llobregat | La Garriga / Vic / Ripoll / Puigcerdà / La Tor de Querol | 1875 | 1980 | 34 | 165,9 |
| R4 | Sant Vicenç de Calders / Vilafranca del Penedès / Martorell | Manresa | 1854 | 1980 | 39 | 143 |
| R7 | Barcelona-Sant Andreu Arenal | Cerdanyola Universitat | 1982 | 2005 | 7 | 15 |
| R8 | Martorell | Granollers Centre | 1982 | 2011 | 8 | 40 |

Servizos de proximidade del Camp de Tarragona
---------------------------------------------

A rede de proximidades (*rodalies*) está composta por dous servizos xestionados por Renfe Operadora.

**Serveis de rodalia del Camp de Tarragona**| Nome | << | >> | Primeiro serveizo | Estacións |
| --- | --- | --- | --- | --- |
| RT1 | Reus | Tarragona | 2014 | 3 |
| RT2 | Cambrils | L'Arboç | 2014 | 9 |

Servizos de proximidade de Xirona
---------------------------------

A rede de proximidade (*rodalia*) está composta dun servizo xestionado por Renfe Operadora.

**Servei de rodalia de Girona**| Nome | << | >> | Primeiro serveizo | Estacións |
| --- | --- | --- | --- | --- |
|  | L'Hospitalet de Llobregat | Figueres | 2014 | 40 |

Servizos rexionais
------------------

A rede de rexionais está composta por seis servizos de Media Distancia, Catalunya Express, xestionados por Renfe Operadora.

| Nom | << | >> | Primeiro servizo | Estacións | Lonxitude (km) | Nome anterior |
| --- | --- | --- | --- | --- | --- | --- |
|  | Barcelona-Sants | Portbou | 1854 | 28 | 172 | Ca2 |
|  | L'Hospitalet de Llobregat | Lleida-Pirineus por Manresa | 1855 | 38 | 176 | Ca4b |
|  | Barcelona-Estació de França | Lleida-Pirineus por Valls | 1881 | 38 | 169 | Ca4a |
|  | Barcelona-Estació de França | Lleida-Pirineus por Tarragona e Reus | 1881 | 31 | 169 | Ca4a |
|  | Barcelona-Estació de França | Riba-roja d'Ebre por Tarragona e Reus | 1881 | 23 | 184 | Ca2 |
|  | Barcelona-Estació de França | Tortosa / Ulldecona | 1881 | 19 | 172 | Ca1 |

Notas
-----

1. ↑  Generalitat de Catalunya (ed.). "Artículo 169 do Estatuto de Autonomía de 2006". *gencat* (en catalán). Arquivado dende o orixinal o 02 de marzo de 2010. Consultado o 31 de marzo de 2010.
2. ↑  "Estatuto de autonomía de Catalunya de 2006: Título IV". *Viquitexts* (en catalán). Consultado o 31 de marzo de 2010.
3. ↑  CCMA (ed.). "Qué cambios supón o traspaso de proximidades á Generalitat?". *3cat24* (en catalán). Consultado o 31 de marzo de 2010.
4. ↑  "Goberno e Generalitat firman o traspaso de proximidades a Cataluña". *El País* (en castelán). Consultado o 31 de marzo de 2010.
5. ↑  Generalitat de Catalunya (ed.). "Traspaso de proximidades á Generalitat de Catalunya". *Gencat* (en catalán). Consultado o 31 de marzo de 2010.

Véxase tamén
------------

|  |  |
| --- | --- |
|  | A Galipedia ten un portal sobre: ***Barcelona*** |

### Ligazóns externas

* Sitio web oficial de Rodalies de Catalunya *(en catalán)*
* Sitio web de Renfe Operadora *(en castelán)*

|  |  |
| --- | --- |
| Control de autoridades | 
* Wd: Q3322422
* GEC: 0519224

 |